આ નાની નાની ટ્રિપનો બીજો એક પ્લસ પોઇંટ એ છે કે આ તમને તમારા તાણથી મુક્તિ અપાવે છે. જસ્ટ લાઇક ચાર્જીંગ. ઓફિસ વર્કના લાંબા કલાકો અને જવાબદારીઓનો બોજ. આ બધામાં આવી નાની ટ્રિપ મોબાઇલની બેટરી ઉતર્યા બાદ જે ચાર્જીંગ થાય છે તેવો જ અહેસાસ કરાવે છે. અહીં તમારુ અંતરમન રિચાર્જ થઇ જાય છે. એટલે ફરી કામ કરવાની પણ મજા આવે. જો હવે તમે લાંબો પ્રવાસ કર્યો હોય તો તમારે એટલી રજાની ગોઠવણ કરવી પડે, અને એક વાર લાંબી રજા ગાળી હોય તો ફરી પ્રવાસ જવા માટે એટલો જ લાંબો સમય રાહ પણ જોવી પડે. એના કરતાં જે હોલિડેસ કે વિકેન્ડના દિવસો આવે તેમાં આવી નાની નાની ટ્રીપ કરો તો ઓફિસમાં પણ ગુટલી નહીં પડે અને રિફ્રેશ પણ થઇ જવાય.